Roy Glauber

Roy J. Glauber () er ein amerikansk fysikar tilknytt Harvard-universitetet. Han er tildelt halvparten av Nobelprisen i fysikk for 2005, medan John L. Hall og Theodor Hänsch deler den andre halvparten.

Glauber fekk prisen for sitt arbeid med kvanteteorien for optikk, som blei gjeve ut i 1963.

Han tok PhD i fysikk 1949 ved Harvard University og drog så til mellom anna Princeton Institute for Advanced Studies, men vende tilbake til Harvard i 1956. Han var professor i fysikk frå 1976. I 1944–1946 deltok han i Manhattanprosjektet der han mellom anna berekna den kritiske massen av spaltbart material til dei første atombombene. I forskinga si har Glauber særleg arbeidt med kvanteelektrodynamikk og problem knytt til vekselverknad mellom lys og materie. 

Kjelder

Bakgrunnsstoff
 Side om Roy J. Glauber ved Harvard  (engelsk)
 Omtale frå Nobelinstituttet (engelsk)

Glauber, Roy J.
Glauber, Roy J.
Kategori:Nobelprisvinnarar frå USA
Kategori:Folk frå New York City
Kategori:Medlemmar av United States National Academy of Sciences
Kategori:Medlemmar av Royal Society
Kategori:Elevar ved Harvard University
Kategori:Folk tilknytte Manhattanprosjektet
Kategori:Optikarar
Kategori:Medlemmar av Optical Society
Kategori:USA-amerikanske jødar
Kategori:Jødiske nobelprisvinnarar